**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΚΟΡΙΝΘΙΑΣ**

**ΔΗΜΟΣ ΒΕΛΟΥ ΒΟΧΑΣ**

**Α Π Ο Σ Π Α Σ Μ Α**

**Από το Πρακτικό της 18ης/ 30-12-2019 TAKTIKHΣ συνεδρίασης**

**του Δημοτικού Συμβουλίου του Δήμου Βέλου – Βόχας**

**Αριθμός Απόφασης: 227 / 2019**

**Θέμα 10ο:** **Σύσταση θέσης μετακλητού Γενικού Γραμματέα στον ΟΕΥ του Δήμου Βέλου- Βόχας**

Στο Ζευγολατιό και στην Αίθουσα Συνεδριάσεων του Δημοτικού Συμβουλίου Δήμου Βέλου-Βόχας σήμερα την **30η** του μηνός **Δεκεμβρίου** του έτους **2019** ημέρα **Δευτέρα** και ώρα **20:00** συνήλθεσε τακτική συνεδρίαση το Δημοτικό Συμβούλιο του Δήμου Βέλου- Βόχας, ύστερα από την με αριθ. πρωτ. **12273/24.12.2019** έγγραφη πρόσκληση του Προέδρου του Δ.Σ., που επιδόθηκε νόμιμα και έγκαιρα, σύμφωνα με το άρθρο 67 του Ν. 3852/2010 όπως τροποποιήθηκε και ισχύει , σε κάθε ένα Δημοτικό Σύμβουλο καθώς και στον Δήμαρχο κ. Παπακυριάκο Αννίβα, ο οποίος παραβρέθηκε.

Ακολούθως διαπιστώθηκε από τον Πρόεδρο του Δημοτικού Συμβουλίου, πως υπήρχε νόμιμη απαρτία, δεδομένου ότι σε σύνολο **27** μελών, παραβρέθηκαν παρόντα **23** και ονομαστικά οι :

**Παρόντες** **Απόντες**

|  |  |
| --- | --- |
| 1. **Σδράλης Μιχαήλ- Πρόεδρος** 2. **Τριανταφύλλου Δημήτριος** 3. **Μπεκιάρης Δημήτριος** 4. **Ράπτης Θεόδωρος** 5. **Τρωγάδης Βασίλειος** 6. **Καλλίρη Μαρία** 7. **Δαληβίγκας Γεώργιος** 8. **Σιάχος Ανδρέας** 9. **Τριανταφύλλου Κων/νος** 10. **Μανάβης Αθανάσιος τ.Παν.** 11. **Μανάβης Αθανάσιος τ. Δημ.** 12. **Ραχανιώτης Νικόλαος** 13. **Πανταζής Παναγιώτης** 14. **Δημητρίου Μαρία** 15. **Κατσιφώλης Παναγιώτης** 16. **Λιάκος Μιχαήλ** 17. **Λυμπερόπουλος Ευάγγελος** 18. **Βουδούρης Νικόλαος** 19. **Καμπίτης Γεώργιος** 20. **Σταμπεδάκης Παναγιώτης** 21. **Καραφωτιάς Γεώργιος** 22. **Περρής Νικόλαος** 23. **Βουδούρης Γεώργιος** | * 1. **Πρεδάρης Γεώργιος**   2. **Καραχοντζίτης Κων/νος**   3. **Γκατζογιάννης Δημήτριος**   4. **Ρόζος Νικόλαος**     (οι οποίοι δεν προσήλθαν αν και  κλήθηκαν νόμιμα) |

Στη συνεδρίαση κλήθηκαν νόμιμα και παραβρέθηκαν οι Πρόεδροι των Κοινοτήτων :

1. Καλαντζής Δημήτριος Πρόεδρος Κοινότητας Στιμάγκας
2. Δαγρές Ευάγγελος Πρόεδρος Κοινότητας Νεράντζας
3. Δημητρίου Βασίλειος Πρόεδρος Κοινότητας Ταρσινών
4. Κεχαγιάς Περίανδρος Πρόεδρος Κοινότητας Βοχαϊκού
5. Ντούβος Βασίλειος Πρόεδρος Κοινότητας Σουληναρίου
6. Παπαδημητρίου Ιωάννης Πρόεδρος Κοινότητας Ζευγολατιού
7. Χασαπάκης Αργύριος Πρόεδρος Κοινότητας Μπολατίου
8. Μπάρτζης Παναγιώτης Πρόεδρος Κοινότητας Κρηνών
9. Μπουγάς Κωνσταντίνος Πρόεδρος Κοινότητας Ελληνοχωρίου

Στη συνεδρίαση κλήθηκαν νόμιμα αλλά δεν παραβρέθηκαν οι κ.κ. :

1. Βασιλείου Γεώργιος Πρόεδρος Κοινότητας Βραχατίου
2. Καλογερόπουλος Ανδρέας Πρόεδρος Κοινότητας Βέλου
3. Αναγνωστόπουλος Αναστάσιος Πρόεδρος Κοινότητας Ευαγγελιστρίας
4. Καραχοντζίτης Αντώνιος Πρόεδρος Κοινότητας Κοκκωνίου
5. Πούλλος Γεώργιος Πρόεδρος Κοινότητας Πουλίτσας
6. Μπακιρτζής Εμμανουήλ Πρόεδρος Κοινότητας Χαλκείου

Ο Πρόεδρος του Δημοτικού Συμβουλίου, για το **10ο** θέμα της ημερησίας διάταξης που αφορά την σύσταση θέσης μετακλητού Γενικού Γραμματέα στον ΟΕΥ του Δήμου Βέλου- Βόχας, και έθεσε υπόψη του σώματος, την σχετική εισήγηση της αρμόδιας Υπηρεσίας, η οποία έχει ως κάτωθι:

***ΘΕΜΑ: «ΣΥΣΤΑΣΗ ΘΕΣΗΣ ΜΕΤΑΚΛΗΤΟΥ ΓΕΝΙΚΟΥ ΓΡΑΜΜΑΤΕΑ***

***ΣΤΟΝ ΟΕΥ ΤΟΥ ΔΗΜΟΥ ΒΕΛΟΥ-ΒΟΧΑΣ»***

*Έχοντας υπόψη τις διατάξεις του άρθρου 161 του Ν.3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων» όπου ‘‘Δήμοι και σύνδεσμοι δήμων που έχουν ανάλογη οικονομική δυνατότητα, μπορούν με τον Οργανισμό Εσωτερικής Υπηρεσίας να συνιστούν θέση μετακλητού Γενικού Γραμματέα’’ και τις διατάξεις του άρθρου 15 παρ.1α του Ν. 4623/2019 με τις οποίες καταργούνται τα πληθυσμιακά κριτήρια που προβλέπονταν για την πρόσληψη Γενικών Γραμματέων από δήμους, όλοι οι δήμοι μπορούν με τον Οργανισμό Εσωτερικής Υπηρεσίας τους να συνιστούν θέση μετακλητού Γενικού Γραμματέα, εφόσον βέβαια έχουν οικονομική δυνατότητα.*

*Δεδομένου ότι στον Ο.Ε.Υ. του Δήμου μας (ΦΕΚ 622/26-02-2019Β΄) δεν έχει προβλεφθεί θέση Γενικού Γραμματέα και σύμφωνα με την από 24-10-2019 Βεβαίωση της Οικονομικής Υπηρεσίας περί πρόβλεψης πιστώσεων στον προϋπολογισμό του έτους 2020,* ***εισηγούμαστε*** *τ****ην τροποποίηση του ισχύοντα ΟΕΥ και******τη σύσταση θέσης μετακλητού Γενικού Γραμματέα******στο Μέρος 1, άρθρο 1, Ενότητα Α: ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ ΣΤΟ ΔΗΜΑΡΧΟ του Ο.Ε.Υ. του Δήμου μας*** *ως εξής:*

***ENOTHTA A: ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ ΣΤΟ ΔΗΜΑΡΧΟ***

*1.Γενικός Γραμματέας*

*και στο ΚΕΦΑΛΑΙΟ 2.1:*

***ΑΡΜΟΔΙΟΤΗΤΕΣ ΚΕΝΤΡΙΚΩΝ ΥΠΗΡΕΣΙΩΝ***

*Άρθρο 3*

*Αρμοδιότητες Γενικού Γραμματέα*

*Ο Γενικός Γραμματέας του Δήμου έχει τις ακόλουθες αρμοδιότητες:  
1. Υπογράφει τις αποφάσεις χορήγησης αδειών με ή χωρίς αποδοχές και μετακίνησης εκτός έδρας στο εσωτερικό και εξωτερικό των υπαλλήλων του Δήμου.*

*2. Παρέχει οδηγίες, δίνει κατευθύνσεις και, γενικότερα, συντονίζει τις υπηρεσίες του Δήμου κατά την άσκηση του έργου τους.*

*3. Προβαίνει στη μελέτη και εισήγηση μέτρων για τη βελτίωση και προαγωγή των λειτουργιών του Δήμου.4*

*4. Μεριμνά για την επεξεργασία από τις αρμόδιες υπηρεσίες των θεμάτων που είναι προς συζήτηση ενώπιον του Δημοτικού Συμβουλίου ή της Δημαρχιακής Επιτροπής σύμφωνα με την ημερήσια διάταξη ή έχουν ήδη συζητηθεί σε αυτά, καθώς και να τα υποστηρίζει ενώπιον των ανωτέρω οργάνων, εφόσον κρίνεται απαραίτητο από τον Πρόεδρο του Δημοτικού Συμβουλίου ή της Δημαρχιακής Επιτροπής.*

*5. Παρακολουθεί τη διαδικασία εφαρμογής των αποφάσεων του Δημοτικού Συμβουλίου και της Δημαρχιακής Επιτροπής από τις αρμόδιες υπηρεσίες του Δήμου.*

*6. Μεριμνά για την έγκαιρη ετοιμασία των περιοδικών απολογισμών δράσης του Δήμου σύμφωνα προς τα αντίστοιχα προγράμματα ή τις συγκεκριμένες αποφάσεις και ενημερώνει σχετικά το Δημοτικό Συμβούλιο και τη Δημαρχιακή Επιτροπή.*

*7. Μεριμνά για τη συνεχή βελτίωση της αποτελεσματικής δράσης των υπηρεσιών του Δήμου, την προσαρμογή της λειτουργίας τους στις ανάγκες της τοπικής κοινωνίας και τη βελτίωση της απόδοσης του στελεχικού δυναμικού και των τεχνικών μέσων του Δήμου.*

*8. Οργανώνει κάθε νέα υπηρεσία που δημιουργείται στο Δήμο.*

*Ο Δήμαρχος μπορεί, με απόφαση του, και με την επιφύλαξη της παραγράφου 5 του ν. 3584/07, να εκχωρεί και άλλες αρμοδιότητες στον Γενικό Γραμματέα του Δήμου. (*[*παρ 2 άρθρο 38 Ν. 3801/09*](https://dimosnet.gr/blog/laws/αρθρο-38-θέματα-υπηρεσιακής-κατάστασης/)*, με την οποία προστέθηκε παρ. 6 στο άρθρο 161 του Ν. 3584/07)*

*Ο Δήμαρχος μπορεί με απόφαση του να αναθέτει στον Γενικό Γραμματέα την υπογραφή με εντολή του εγγράφων και πιστοποιητικών, πλην χρηματικών ενταλμάτων.* [*(παρ 5 άρθρο 161 του ν. Ν. 3584/2007)*](https://dimosnet.gr/blog/laws/αρθρο-161-γενικοί-γραμματείς-δήμων/)

*Η Αν/τρια Προϊσταμένη Δ/νσης*

*Διοικητικών Υπηρεσιών*

*Ελένη Δασκαλοπούλου*

Επί της ανωτέρω εισήγησης γνωμοδότησε η Εκτελεστική Επιτροπή με την υπ΄αριθ. 3/2019 απόφασή της.

Το συμβούλιο αφού έλαβε υπόψη την εισήγηση του Προέδρου και μετά από συζήτηση που ακολούθησε, όπως ειδικότερα στα απομαγνητοφωνημένα πρακτικά αναγράφονται.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**9 ΨΗΦΟΥΣ ΥΠΕΡ - 13 ΚΑΤΑ**

(των κ.κ. Μανάβη Π. Αθ., Δημητρίου Μ., Κατσιφώλη Π., Λιάκο Μ., Λυμπερόπουλο Ευαγ., Μανάβη Δ. Αθ., Ραχανιώτη Ν.,Πανταζή Παν., Βουδούρη Νικ., Καμπίτη Γ., Καραφωτιά Γ, Περρή Νικ., Βουδούρη Γ.)

**και 1 ΛΕΥΚΟ** (Σταμπεδάκη Π.,)

**Δεν εγκρίνει** την σύσταση θέσης μετακλητού Γενικού Γραμματέαστον ισχύοντα ΟΕΥ του Δήμου, σύμφωνα με τα ανωτέρω.

Η παρούσα απόφαση πήρε αύξ. αριθ. **227 / 2019**

Αφού συντάχθηκε και υπογράφεται

O Πρόεδρος Τα Μέλη

Ακριβές Απόσπασμα

**Ο Πρόεδρος του Δημοτικού Συμβουλίου**

**ΣΔΡΑΛΗΣ ΜΙΧΑΗΛ**